**รายงานการประชุมสภาองค์การบริหารส่วนตำบลนาสิงห์**

**สมัยสามัญ สมัยที่ 1 ครั้งที่ 1**

**ประจำปี 2563**

**วันที่ 14 เดือน กุมภาพันธ์ พ.ศ.2563**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายบุญฤทธิ์ สายสอน | ประธานสภาฯ | บุญฤทธิ์ สายสอน |
| 2 | นายสมศักดิ์ ทองอุ่น | รองประธานสภาฯ | สมศักดิ์ ทองอุ่น |
| 3 | นายสุรพล นันทา | เลขานุการสภาฯ | สุรพล นันทา |
| 4 | นางหนูการ จะหลาบหลอง | สมาชิกสภา อบต. หมู่ที่ 1 | หนูการ จะหลาบหลอง |
| 5 | นายคำมี ก้อนบุญใส | สมาชิกสภา อบต. หมู่ที่ 2 | คำมี ก้อนบุญใส |
| 6 | นายประสาตร์ ยิ่งยืน | สมาชิกสภา อบต. หมู่ที่ 3 | ประสาตร์ ยิ่งยืน |
| 7 | นายวิชัย ฝ่ายทอง | สมาชิกสภา อบต. หมู่ที่ 5 | วิชัย ฝ่ายทอง |
| 8 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 9 | นายดม สายแสน | สมาชิกสภา อบต. หมู่ที่ 6 | ดม สายแสน |
| 10 | นายเวียงชัย ยิ่งยืน  | สมาชิกสภา อบต. หมู่ที่ 7 | เวียงชัย ยิ่งยืน |
| 11 | นายทองปัก มีศรี | สมาชิกสภา อบต. หมู่ที่ 8 | ทองปัก มีศรี |
| 12 | นายทัก คำภิดี | สมาชิกสภา อบต. หมู่ที่ 8 | ทัก คำภิดี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นางสาววันเพ็ญ ฉั่นพัฒนาพงศ์ | ปลัด อบต.ปฏิบัติหน้าที่นายก อบต. | วันเพ็ญ ฉั่นพัฒนาพงศ์ |
| 2 | นางจิณห์วรา บรรณบดี | รองปลัด อบต. | จิณห์วรา บรรณบดี |
| 3 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 4 | นายศุภชัย นาอุดม | ผอ.กองช่าง | ศุภชัย นาอุดม |
| 5 | นางมลิวรรณ ประชาชัย | ผอ.กองการศึกษาฯ | มลิวรรณ ประชาชัย |
| 6 | นายสุวนัย สาวะริพล | ผอ.กองสาธารณสุขฯ | สุวนัย สาวะริพล |
| 7 | นางสราวลี เพ็งมีพรหมจักร | ผอ.กองคลัง | สราวลี เพ็งมีพรหมจักร |
| 8 | นายเทพารักษ์ อาจฉกรรณ์ | เจ้าพนักงานพัสดุ | เทพารักษ์ อาจฉกรรณ์ |
| 9 | นายเขียน ภาแก้ว | ประชาชนตำบลนาสิงห์ | เขียน ภาแก้ว |
| 10 | นางสำราญ อนุรักษ์ | ประชาชนตำบลนาสิงห์ | สำราญ อนุรักษ์ |
| 11 | นางกาบ อนุรักษ์ | ประชาชนตำบลนาสิงห์ | กาบ อนุรักษ์ |

-2-

**เริ่มประชุมเวลา 09.00 น.**

 เมื่อถึงเวลาประชุม เลขานุการสภาองค์การบริหารส่วนตำบล ได้ตรวจรายมือชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 12 คน (รวมเลขานุการสภาองค์การบริหารส่วนตำบล) และมีผู้เข้าร่วมประชุม จำนวน 11 คน เป็นอันว่าครบองค์ประชุมแล้ว จึงให้สัญญาณเรียกสมาชิกเข้าห้องประชุม โดย นายบุญฤทธิ์ สายสอน ตำแหน่ง ประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง เมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** **-เรื่องประธานแจ้งให้ทราบ**

ประธาน 1.1 การประกาศเรียกประชุมสภาองค์การบริหารส่วนตำบลนาสิงห์ สมัยสามัญ สมัยที่ 1 ประจำปี 2563

 - ตามประกาศสภาองค์การบริหารส่วนตำบลนาสิงห์ ลงวันที่ 27 มกราคม 2563 ได้เรียกประชุมสภาองค์การบริหารส่วนตำบล สมัยสามัญ สมัยที่ 1 ประจำปี 2563 เป็นเวลา 15 วัน โดยเริ่มตั้งแต่วันที่ 1 กุมภาพันธ์ 2563 จนถึงวันที่ 15 กุมภาพันธ์ 2563 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

1.2 การนัดประชุมสภาองค์การบริหารส่วนตำบลนาสิงห์ สมัยสามัญ สมัยที่ 1 ครั้งที่ 1 ประจำปี 2563

 - ตามหนังสือที่ บก 77301/ว 002 ลงวันที่ 5 กุมภาพันธ์ 2563 ได้นัดประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 1 ประจำปี 2563 ในวันที่ 14 กุมภาพันธ์ 2563 (วันนี้) ตั้งแต่เวลา 09.00 น. เป็นต้นไป ณ ห้องประชุมองค์การบริหารส่วนตำบลนาสิงห์ เพื่อพิจารณาร่างข้อบัญญัติตำบล เรื่อง การจัดการสิ่งปฏิกูลและขยะมูลฝอย พ.ศ.2563 รายละเอียดปรากฏตามระเบียบวาระการประชุมฯที่ได้จัดส่งพร้อมกับหนังสือแจ้งนัดประชุมดังกล่าว ให้สมาชิกทุกท่านไปแล้ว

 1.3 การอบรมสัมมนาปัญหาการดำเนินงานกิจการสภาท้องถิ่นฯ

 - ในส่วนของการอบรมสัมมนาปัญหาการดำเนินงานกิจการสภาฯ ที่มหาวิทยาลัยธรรมศาสตร์ร่วมกับสถาบันพัฒนาบุคลากรท้องถิ่น กรมส่งเสริมการปกครองท้องถิ่นได้จัดขึ้นที่จังหวัดอุดรธานีนั้น มีการสัมมนาเกี่ยวข้องกับบุคลิกภาพและการแต่งกายของเจ้าหน้าที่ของรัฐ ไม่ว่าจะเป็นชุดต้นสังกัด ชุดสุภาพ เป็นต้น ขอให้ทางเจ้าหน้าที่และบุคลากรทุกท่านให้ความสำคัญด้วย

 1.4 แจ้งข้าราชการย้ายเข้า

 - ในส่วนงานบริหารงานบุคคลขององค์การบริหารส่วนตำบลนาสิงห์ ได้มีข้าราชการบรรจุใหม่เข้ามา ราย นายเทพารักษ์ อาจฉกรรณ์ ตำแหน่ง เจ้าพนักงานพัสดุปฏิบัติงาน (พื้นเพมาจากอำเภอเซกา จังหวัดบึงกาฬ)

-3-

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 4 ครั้งที่ 1 ประจำปี 2562 เมื่อวันที่ 11 ตุลาคม 2562**

ประธาน - ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงาน

ประชุมฯได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์หน้าห้องประชุมองค์การบริหารส่วนตำบลและที่ห้องกิจการสภา

องค์การบริหารส่วนตำบลเพื่อให้สมาชิกได้ตรวจดูแล้ว ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม - รับรองรายงานการประชุมสภาองค์การบริหารส่วนตำบล สมัยสามัญ สมัยที่ 4 ครั้งที่ 1 ประจำปี 2562 เมื่อวันที่ 11 ตุลาคม 2562 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

**ระเบียบวาระที่ 3 เรื่องเสนอเพื่อพิจารณา**

 3.1 ร่างข้อบัญญัติตำบล เรื่อง การจัดการสิ่งปฏิกูลและขยะมูลฝอย พ.ศ.2563

ประธาน - ในระเบียบวาระนี้ ท่านปลัด อบต. ปฏิบัติหน้าที่ นายก อบต. ได้ยื่นเรื่องร่างข้อบัญญัติตำบล เรื่อง การจัดการสิ่งปฏิกูลและขยะมูลฝอย พ.ศ.2563 ให้สภาฯ ได้พิจารณา ซึ่งดูแล้วมีความสำคัญต่อพี่น้องประชาชนของเรา ทั้งยังส่งผลดีต่อสุขภาพ อนามัยสิ่งแวดล้อม ความสะอาดของบ้านเมืองและการปลอดภัยจากโรคติดต่อหรือไม่ติดต่อต่างๆ ที่เรามองไม่เห็น จึงขอให้ท่านสมาชิกสภาฯ ทุกท่าน ช่วยกันพิจารณาร่างข้อบัญญัติเรื่องดังกล่าวนี้ ที่จะได้ช่วยกันพิจารณาในที่ประชุมเป็นลำดับต่อไป

 ก่อนที่ท่านปลัด อบต. ปฏิบัติหน้าที่ นายก อบต. จะได้เสนอร่างข้อบัญญัติตำบลนั้น ขอให้เลขานุการสภาฯ ได้ชี้แจงระเบียบขั้นตอนในการพิจารณาข้อบัญญัติตำบลต่อไป

นายสุรพล นันทา - ขอชี้แจงตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น

(เลขานุการสภาฯ) พ.ศ.๒๕๔๗

 ข้อ **๔๓** ร่างข้อบัญญัติต้องแบ่งเป็นข้อและมีบันทึกดังต่อไปนี้

1. หลักการของร่างข้อบัญญัติ
2. เหตุผลที่เสนอร่างข้อบัญญัติ

 การเสนอร่างข้อบัญญัติให้เป็นไปตามแบบท้ายระเบียบนี้

 เมื่อประธานสภาท้องถิ่นได้รับญัตติร่างข้อบัญญัติที่เสนอมาและตรวจแล้วเห็นว่า

ถูกต้อง ให้ส่งสำเนาแก่สมาชิกสภาท้องถิ่นล่วงหน้าไม่น้อยกว่าสามวันก่อนวัน

ประชุม เว้นแต่เป็นการประชุมอันรีบด่วน แต่ไม่ให้น้อยกว่ายี่สิบสี่ชั่วโมงก่อน

กำหนดเวลานัดประชุม ถ้าตรวจแล้วเห็นว่าไม่ถูกต้องให้แจ้งผู้เสนอทราบภายใน

เจ็ดวันนับแต่วันที่ได้รับญัตตินั้น เว้นแต่เป็นญัตติร่างข้อบัญญัติเกี่ยวด้วยการเงินที่

ไม่มีคำรับรองของผู้บริหารท้องถิ่น ให้ประธานสภาท้องถิ่นส่งร่างข้อบัญญัติ

ดังกล่าวไปยังผู้บริหารท้องถิ่น เพื่อพิจารณาให้คำรับรอง หากผู้บริหารท้องถิ่นไม่

แจ้งผลการพิจารณาให้คำรับรองให้ทราบภายในสามสิบวันนับแต่วันที่ได้รับร่าง

ข้อบัญญัติดังกล่าวจากประธานสภาท้องถิ่น ให้ประธานสภาท้องถิ่นแจ้งให้ผู้เสนอ

ทราบโดยเร็ว

-4-

 สำหรับองค์กรปกครองท้องถิ่นซึ่งได้ออกข้อบัญญัติท้องถิ่นชั่วคราว ต้องนำเสนอ

ข้อบัญญัติท้องถิ่นชั่วคราวนั้นเข้าระเบียบวาระก่อนร่างข้อบัญญัติอื่น

ข้อ **๔๕** ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดก็ได้

 ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่น

จำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้

เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาใน

วาระที่สองนั้น ให้ที่ประชุมสภาท้องถิ่นเป็นกรรมการแปรญัตติเต็มสภา โดยให้

ประธานที่ประชุมเป็นประธานคณะกรรมการแปรญัตติ

 ญัตติร่างข้อบัญญัติงบประมาณจะพิจารณาสามวาระรวดไม่ได้ และในการ

พิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่

ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

ข้อ **๔๙** วรรคสาม ในการพิจารณาร่างข้อบัญญัติวาระที่สอง กรณีการพิจารณา

สามวาระรวดเดียว ผู้แปรญัตติอาจเสนอคำแปรญัตติด้วยวาจาได้

ประธาน - ตามท่านเลขานุการสภาฯได้ชี้แจงระเบียบ ขั้นตอนการพิจารณาไปแล้วนั้น มีสมาชิกสภาฯท่านใดจะซักถามหรือเสนอเรื่องอย่างอื่นหรือไม่

นายมีชัย นาเวียง - กราบเรียนท่านประธานสภาฯ ที่เคารพ กระผม นายมีชัย นาเวียง สมาชิกสภาฯ

ส.อบต.หมู่ที่ 5 หมู่ที่ 5 ขอเสนอความเห็นว่าให้การพิจารณาร่างข้อบัญญัติตำบลเรื่องการจัดการสิ่งปฏิกูลและขยะมูลฝอย พ.ศ.2563 นั้น เป็นเรื่องที่ดีและมีประโยชน์โดยตรงแก่พี่น้องทุกคนในตำบลของเรา ซึ่งท่านสมาชิกสภาฯทุกท่านก็ได้อ่านและศึกษารายละเอียดร่างข้อบัญญัติเรื่องดังกล่าวแล้ว จึงได้นำมาพูดคุยปรึกษากันแล้ว เห็นควรว่าน่าจะพิจารณาร่างข้อบัญญัติโดยเร็ว เพื่อที่จะได้นำไปใช้ให้เกิดประโยชน์กับประชาชนโดยตรง และท่านสมาชิกสภาฯในที่ประชุมมากกว่ากึ่งหนึ่งมีความเห็นว่าให้การพิจารณาร่างข้อบัญญัติเรื่องดังกล่าวนั้น พิจารณาเป็นสามวาระรวดเดียว จึงขอเสนอความเห็นต่อท่านประธานสภาฯ เพื่อพิจารณาดำเนินการต่อไป ครับ

ประธาน - ตามที่ท่านมีชัย นาเวียง สมาชิกสภาฯ หมู่ที่ 5 ได้เสนอเรื่องต่อที่ประชุมให้การพิจารณาร่างข้อบัญญัติเรื่อง การจัดการสิ่งปฏิกูลและขยะมูลฝอย พ.ศ.2563 เป็นสามวาระรวดเดียว และมีท่านสมาชิกสภาฯ ในที่ประชุมเกินกว่ากึ่งหนึ่งเห็นด้วยนั้น ขอให้ท่านสมาชิกสภาฯ แจ้งชื่อให้ที่ประชุมได้รับด้วย

 ๑. นายเวียงชัย ยิ่งยืน ส.อบต.หมู่ 7

 ๒. นายวิชัย ฝ่ายทอง ส.อบต.หมู่ 5

 ๓. นายประศาตร์ ยิ่งยืน ส.อบต.หมู่ 3

๔. นายคำมี ก้อนบุญใส ส.อบต.หมู่ 2

๕. นางหนูการ จะหลาบหลอง ส.อบต.หมู่ 1

๖. นายทัก คำภิดี ส.อบต.หมู่ 8

๗. นายดม สายแสน ส.อบต.หมู่ 6

๘. นายทองปัก มีศรี ส.อบต.หมู่ 8

๙. นายสมศักดิ์ ทองอุ่น ส.อบต.หมู่ 6

๑๐. นายสุรพล นันทา ส.อบต.หมู่ 2

-5-

สรุปได้ว่ามีผู้เสนอให้การพิจารณาร่างข้อบัญญัติตำบลเรื่อง การจัดการสิ่งปฏิกูลและขยะมูลฝอย พ.ศ.2563 เป็นสามวาระรวดเดียว จำนวน 10 ท่าน เป็นไปตามระเบียบฯ การประชุม ในลำดับต่อไปจะขอให้ที่ประชุมได้พิจารณาลงมติว่าจะอนุมัติให้พิจารณาสามวาระรวดเดียวหรือไม่

ท่านสมาชิกสภาฯ ท่านใดอนุมัติให้พิจารณาร่างข้อบัญญัติตำบลเรื่อง การจัดการสิ่งปฏิกูลและขยะมูลฝอย พ.ศ.2563 เป็นสามวาระรวดเดียด กรุณาลงมติ

ที่ประชุม - มีมติ อนุมัติ จำนวน 11 เสียง

ประธาน - ท่านสมาชิกสภาฯ ท่านใดไม่อนุมัติให้พิจารณาร่างข้อบัญญัติตำบลเรื่อง การจัดการสิ่งปฏิกูลและขยะมูลฝอย พ.ศ.2563 เป็นสามวาระรวดเดียว กรุณาลงมติ

ที่ประชุม - ไม่มี และงดออกเสียง ๑ เสียง (นายบุญฤทธิ์ สายสอน ตำแหน่ง ประธานสภาฯ)

ประธาน - สรุปที่ประชุมมีมติเอกฉันท์ ให้พิจารณาร่างข้อบัญญัติตำบลเรื่อง การจัดการสิ่งปฏิกูลและขยะมูลฝอย พ.ศ.2563 เป็นสามวาระรวดเดียว

ในลำดับต่อไป เป็นการพิจารณาในวาระที่ 1 รับหลักการ ขอเชิญท่านปลัด อบต. ปฏิบัติหน้าที่ นายก อบต.ได้เสนอเรื่องการพิจารณาร่างข้อบัญญัติตำบลเรื่อง การจัดการสิ่งปฏิกูลและขยะมูลฝอย พ.ศ.2563 เพื่อให้ที่ประชุมได้พิจารณาตามวาระต่อไป

นางสาววันเพ็ญ ฉั่นพัฒนาพงศ์ - กราบเรียนท่านประธานสภาฯ และท่านสมาชิกสภาฯ ทุกท่าน ดิฉัน นางสาว

(ปลัด อบต. ปฏิบัติหน้าที่ วันเพ็ญ ฉั่นพัฒนาพงศ์ ปลัด อบต. ปฏิบัติหน้าที่ นายก อบต. ขอเสนอเรื่องการ

นายก อบต.) พิจารณาร่างข้อบัญญัติตำบลเรื่อง การจัดการสิ่งปฏิกูลและขยะมูลฝอย พ.ศ.2563 เนื่องจากในปัจจุบันตำบลของเรายังไม่ได้ประกาศใช้ข้อบัญญัติตำบลในหลายเรื่อง ซึ่งมีความจำเป็นและส่งผลกระทบถึงพี่น้องประชาชนทุกหมู่บ้านโดยตรง และยังมีนโยบายของรัฐบาลที่จะต้องให้องค์กรปกครองส่วนท้องถิ่นออกข้อบัญญัติตำบล เพื่อดูแลประชาชนในหลายๆ ด้าน เช่น โครงสร้างพื้นฐาน ด้านสาธารณสุข ด้านสิ่งแวดล้อม เป็นต้น ดังนั้นจึงมีเหตุผลความจำเป็นที่จะต้องเสนอร่างข้อบัญญัติตำบลเรื่อง การจัดการสิ่งปฏิกูลและขยะมูลฝอย พ.ศ.2563 เพื่อให้สภาฯได้พิจารณาเห็นชอบ ในส่วนรายละเอียดขอให้เจ้าหน้าที่ผู้รับผิดชอบเสนอต่อสภาองค์การบริหารส่วนตำบลต่อไป

นางจิณห์วรา บรรณบดี - บันทึกหลักการและเหตุผลประกอบร่างข้อบัญญัติองค์การบริหารส่วนตำบล

(รองปลัด อบต.) นาสิงห์ เรื่องการจัดการสิ่งปฏิกูลและขยะมูลฝอย พ.ศ.2563 โดยที่การจัดการขยะมูลฝอยทั่วไปที่ไม่ถูกต้องตามสุขลักษณะอาจเป็นอันตรายต่อประชาชน การจัดการสิ่งปฏิกูลและขยะมูลฝอยที่เหมาะสมและถูกสุขลักษณะ จะควบคุมและป้องกันไม่ให้มีการแพร่กระจายของโรค ไม่ก่อให้เกิดเหตุเดือดร้อนรำคาญต่อประชาชนและไม่ก่อให้เกิดมลพิษต่อสิ่งแวดล้อมอีกด้วย ซึ่งการจัดการสิ่งปฏิกูลและขยะมูลฝอยมีขั้นตอนการดำเนินการหลายขั้นตอน ตั้งแต่การเก็บ ขนและกำจัด สมควรกำหนดหลักเกณฑ์ วิธีการและมาตรการเกี่ยวกับสุขลักษณะในการจัดการสิ่งปฏิกูลและขยะมูลฝอย หลักเกณฑ์การอนุญาตให้บุคคลใดเป็นผู้ดำเนินกิจการ รับทำการเก็บ ขนและกำจัดมูลฝอยทั่วไป โดยทำเป็นธุรกิจหรือโดยได้รับประโยชน์ตอบแทนด้วยการเก็บค่าบริการและอัตราค่าธรรมเนียมการให้บริการเก็บ ขนหรือกำจัดสิ่งปฏิกูลและขยะมูลฝอยของราชการส่วนท้องถิ่น และอัตรา

-6-

ค่าธรรมเนียมการออกใบอนุญาตให้บุคคลใดเป็นผู้ดำเนินกิจการรับทำการเก็บ ขนหรือกำจัดสิ่งปฏิกูลและขยะมูลฝอย โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ จึงได้ตราข้อบัญญัตินี้ (รายละเอียดตามเอกสาร)

ประธาน -ตามที่ท่านปลัด อบต. ปฏิบัติหน้าที่ นายก อบต. และท่านรองปลัด อบต. ได้เสนอญัตติ เรื่อง พิจารณาร่างข้อบัญญัติตำบลเรื่อง การจัดการสิ่งปฏิกูลและขยะมูลฝอย พ.ศ.2563 ไปแล้วนั้น มีสมาชิกสภาท่านใดจะขออภิปรายทั่วไปก่อนที่จะมีการลงมติ ในวาระที่ ๑ ขอเชิญครับ

ประธาน - เมื่อไม่มีสมาชิกท่านใดขออภิปรายทั่วไป ในลำดับต่อไปจะเป็นการพิจารณาลงมติ ร่างข้อบัญญัติตำบลเรื่อง การจัดการสิ่งปฏิกูลและขยะมูลฝอย พ.ศ.2563 ในวาระที่ ๑ รับหลักการ

ที่ประชุมท่านสมาชิกสภาฯ ท่านใดเห็นควรรับหลักการร่างข้อบัญญัติตำบลเรื่องดังกล่าว กรุณาลงมติ

ที่ประชุม - มีมติรับหลักการ 11 เสียง

ประธาน - ที่ประชุมท่านสมาชิกสภาฯ ท่านใดไม่รับหลักการร่างข้อบัญญัติตำบลเรื่อง การจัดการสิ่งปฏิกูลและขยะมูลฝอย พ.ศ.2563 กรุณาลงมติ

ที่ประชุม - ไม่มี และงดออกเสียง ๑ เสียง (นายบุญฤทธิ์ สายสอน ตำแหน่ง ประธานสภาฯ)

ประธาน - ในลำดับต่อไปจะเป็นการพิจารณาร่างข้อบัญญัติตำบล ในวาระที่ ๒ แปรญัตติ

การพิจารณาในวาระที่ ๒ นี้ ให้ที่ประชุมสภาท้องถิ่นเป็นกรรมการแปรญัตติเต็มสภา โดยประธานสภาเป็นประธานคณะกรรมการแปรญัตติ สมาชิกสภาทุกท่าน รับทราบ

ที่ประชุม - รับทราบ

ประธาน - ที่ประชุม ท่านสมาชิกสภาฯ ท่านใด จะขอแปรญัตติร่างข้อบัญญัติ ขอเชิญทุกท่าน

ที่ประชุม - ไม่มีสมาชิกสภาฯ ขอเสนอแปรญัตติร่างข้อบัญญัติตำบล

ประธาน - ในการประชุมพิจารณาวาระที่ ๒ แปรญัตติ ที่ประชุมไม่มีสมาชิกสภาฯท่านใดขอเสนอแปรญัตติ ลำดับต่อไปจะเป็นการพิจารณาร่างข้อบัญญัติตำบล ในวาระที่ ๓ การลงมติ

การประชุมในวาระที่ ๓ การลงมติ จะไม่มีการอภิปรายและในการพิจารณาให้ที่ประชุมสภาฯ ลงมติว่าจะให้ร่างข้อบัญญัติตำบล ตราเป็นข้อบัญญัติตำบล หรือไม่

ที่ประชุม - รับทราบ

ประธาน - ที่ประชุม ท่านสมาชิกสภาฯ ท่านใดเห็นควรให้ร่างข้อบัญญัติ เรื่อง การจัดการสิ่งปฏิกูลและขยะมูลฝอย พ.ศ.2563 ตราเป็นข้อบัญญัติ กรุณาลงมติ

ที่ประชุม - มีมติเห็นชอบร่างข้อบัญญัติ ด้วยมติ 11 เสียง

ประธาน - ที่ประชุม ท่านสมาชิกสภาฯ ท่านใดไม่ให้ตราเป็นข้อบัญญัติ กรุณาลงมติ

ที่ประชุม - ไม่มี และงดออกเสียง ๑ เสียง (นายบุญฤทธิ์ สายสอน ตำแหน่ง ประธานสภาฯ)

-7-

ประธาน -สรุปที่ประชุมมีมติ เอกฉันท์ ๑๑ เสียง ให้ตราร่างข้อบัญญัติเรื่อง การจัดการสิ่งปฏิกูลและขยะมูลฝอย พ.ศ.2563 เป็นข้อบัญญัติตำบล และเมื่อเสร็จสิ้นขั้นตอนการพิจารณาของสภาฯ ไปแล้ว ก็จะได้นำข้อบัญญัติเรื่องดังกล่าวเสนอต่อนายอำเภอศรีวิไล เพื่อพิจารณาให้ความเห็นชอบและประกาศใช้ข้อบัญญัติตำบล ต่อไป

ที่ประชุม - รับทราบ

นางสาววันเพ็ญ ฉั่นพัฒนาพงศ์ - ขอขอบคุณท่านสมาชิกสภาฯและผู้ที่เกี่ยวข้องทุกท่าน ที่ให้ความสำคัญและ

(ปลัด อบต. ปฏิบัติหน้าที่ เห็นชอบให้ร่างข้อบัญญัติตำบลเรื่อง การจัดการสิ่งปฏิกูลและขยะมูลฝอย

นายก อบต.) พ.ศ.2563 ซึ่งเป็นเรื่องที่ดีและมีประโยชน์โดยตรงต่อพี่น้องชาวตำบลนาสิงห์

 ทุกคนต่อไป

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

**เริ่มประชุมเวลา 13.30 น.**

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ

นางสาววันเพ็ญ ฉั่นพัฒนาพงศ์ - **งบประมาณเงินอุดหนุนเฉพาะกิจให้แก่องค์กรปกครองส่วนท้องถิ่น**

(ปลัด อบต. ปฏิบัติหน้าที่ องค์การบริหารส่วนตำบลนาสิงห์ ได้รับการจัดสรรงบประมาณเงินอุดหนุน

นายก อบต.) เฉพาะกิจให้แก่องค์กรปกครองส่วนท้องถิ่นตามพระราชบัญญัติงบประมาณ รายจ่ายประจำปีงบประมาณ พ.ศ. 2563 โดยได้รับงบประมาณ 13,109,000

บาท ตามรายการ ดังนี้

 1.ก่อสร้างลานกีฬา ขนาดพื้นที่ไม่น้อยกว่า 1,126 ตารางเมตร องค์การบริหารส่วนตำบลนาสิงห์ หมู่ที่ 5 บ้านทรายทอง ตำบลนาสิงห์ อำเภอศรีวิไล จังหวัดบึงกาฬ งบประมาณ 1,348,000 บาท

 2.ก่อสร้างถนนคอนกรีตเสริมเหล็ก สายโคกมน หมู่ที่ 6 ตำบลนาสิงห์ บ้านนาทรายเจริญสุข กว้าง 5 เมตร ยาว 2,000 เมตร หนา 0.15 เมตร ลูกรังไหล่ทางข้างละ 0.20 เมตร องค์การบริหารส่วนตำบลนาสิงห์ อำเภอศรีวิไล จังหวัดบึงกาฬ 1 สาย งบประมาณ 5,429,000 บาท

 3.ปรับปรุงซ่อมแซมถนนคอนกรีตเสริมเหล็ก เสริมผิวจราจรพาราแอลฟัลท์ติก คอนกรีต สายหมู่ที่ 4 เชื่อม หมู่ที่ 6 ตำบลนาสิงห์ กว้าง 4 เมตร ยาว 1,695 เมตร หนา 0.05 เมตร องค์การบริหารส่วนตำบลนาสิงห์ อำเภอศรีวิไล จังหวัด

บึงกาฬ 1 สาย งบประมาณ 2,697,000 บาท

4. ขุดลอกสระหลวง หมู่ที่ 5 บ้านทรายทอง ตำบลนาสิงห์ มีปริมาตรดินขุด

ไม่น้อยกว่า 41,254 ลูกบาศก์เมตร องค์การบริหารส่วนตำบลนาสิงห์ อำเภอ

ศรีวิไล จังหวัดบึงกาฬ 1 แห่ง งบประมาณ 3,295,000 บาท

 5. ก่อสร้างสนามเด็กเล่นสร้างปัญญา ศูนย์พัฒนาเด็กเล็กบ้านนาทรายเจริญสุข องค์การบริหารส่วนตำบลนาสิงห์ อำเภอศรีวิไล จังหวัดบึงกาฬ 1 แห่ง งบประมาณ 170,000 บาท

-8-

 6. ก่อสร้างสนามเด็กเล่นสร้างปัญญา ศูนย์อบรมเด็กก่อนเกณฑ์วันสอนเจริญราษฎร์ องค์การบริหารส่วนตำบลนาสิงห์ อำเภอศรีวิไล จังหวัดบึงกาฬ 1 แห่งงบประมาณ 170,000 บาท

นายสมศักดิ์ ทองอุ่น - ฝากกองช่างติดตามเอกสารโครงการตามรายการ จัดส่งด้วย

(รองประธานสภา อบต.) 1) ขุดลอกห้วยกระแสน

 2) ขุดลอกห้วยจ่า

 3) ซ่อมแซมฝายน้ำล้นห้วยทราย

 4) ซ่อมแซมฝายสหายห้วยทราย

นายดม สายแสน 1. โครงการฝายห้วยทราย หากงบประมาณมาแล้ว ฝากรีบดำเนินการด้วยครับ

(สมาชิกสภา อบต.) 2. น้ำประปาข้างบ้านพ่อสุวิทย์ วงศ์กอ มีปัญหาตลอด รบกวนช่างเข้าไปตรวจสอบด้วยครับ

3. ฝากแก้ไขน้ำประปาที่ขุ่นด้วยครับ

4. ฝากดูแลถนนสายการเกษตรที่ซ่อมแซมแล้วเสร็จเพิ่มเติมด้วยครับ

5. จากการศึกษาดูงานที่เทศบาลตำบลหนองขาว จังหวัดกาญจนบุรี สิ่งที่เห็นได้ชัดเกี่ยวกับการประชาสัมพันธ์เรื่องการชำระภาษี คือ การจัดทำป้ายขนาดใหญ่ บอกรายละเอียดในการเสียภาษี สามารถเข้าใจง่าย สะดวกกว่าเดิมครับ

นายทองปัก มีศรี 1. ฝากเจ้าหน้าที่เพิ่มและซ่อมแซมไฟฟ้าส่องสว่าง

(สมาชิกสภา อบต.) 1) บ้านนายโสธร ดอกชบา

 2) บ้านนายโสเภียร วรจักร

 3) บ้านนางเครือ ชาแก้ว

 2. ฝากติดตามแก้ไขน้ำประปาให้ด้วย

 3. ในส่วนของถนนคอนกรีตเสริมเหล็กที่เทเสร็จแต่ยังไม่แห้ง มีรถขึ้นไปวิ่งจนเป็นรอย ยังไม่ได้รับการแก้ไข อาจเกิดอันตราย ฝากแก้ไขด้วยครับ

นายประศาตร์ ยิ่งยืน - ฝากช่างติดตามแก้ไขเรื่องไฟฟ้าส่องสว่าง ไฟฟ้าตกและน้ำประปาด้วยครับ

(สมาชิกสภา อบต.)

นางหนูการ จะหลาบหลอง 1. ฝากติดตามโครงการรางระบายน้ำ คสล.หมู่ 1 ซึ่งตกค้างมาจากปีงบประมาณ

(สมาชิกสภา อบต.) พ.ศ.2562

 2. ฝากติดตามดูแลฝาปิดรางระบายน้ำซึ่งระดับไม่เท่ากับบ่อ อาจเกิดอันตรายได้

นายทัก คำภิดี ในส่วนของน้ำประปาที่มีปัญหา ทางฝ่ายบริหารและเจ้าหน้าที่ที่เกี่ยวข้องมีแนว

(สมาชิกสภา อบต.) ทางการบริหารจัดการอย่างไร แก้ไขได้ไหม หากมีขอให้ท่านได้เตรียมการไว้ด้วย

นายมีชัย นาเวียง 1. ฝากตรวจสอบน้ำประปาที่มีกลิ่นเหม็นด้วยครับ

(สมาชิกสภา อบต.) 2. ฝากแก้ไขไฟฟ้าส่องทาง ดังนี้

1. หน้าบ้านนายวิชิต ขุ่ยร้านหญ้า
2. หน้าบ้านนายเจริญ รอดทรง
3. หน้าบ้านนายคาน โพธิ์ศรี

นายเวียงชัย ยิ่งยืน - ในกรณีหากเกิดภัยแล้ง ทางฝ่ายบริหารและเจ้าหน้าที่ที่เกี่ยวข้องได้เตรียมการหา

(สมาชิกสภา อบต.) แนวทางและมาตรการในการดูแลและรองรับปัญหาที่จะเกิดขึ้นหรือไม่

-9-

นางมลิวรรณ ประชาชัย 1. ทางชาวบ้านฝากแจ้งปัญหาเพื่อหาแนวทางร่วมกัน กรณีโซนนาทราย

(ผอ.กองการศึกษาฯ) ทั้ง 3 หมู่บ้านมีน้ำประปาไม่พอใช้ เกิดจากการเปิดปิดน้ำประปาไม่เป็นเวลาของผู้ดูแล

 2. ขอฝากทางสมาชิกสภาฯทุกท่านจัดเตรียมเอกสารเพื่อขอรับงบประมาณเงินอุดหนุนบุญประจำปี หมู่บ้านละ 10,000 บาทต่อไป

 3. ในส่วนของการจัดงานกีฬาของตำบลนาสิงห์ ผลจากการที่ประชุมได้กำหนดวันแข่งขันในระหว่างวันที่ 27 – 29 มีนาคม 2563 ที่โซนนาทราย ส่วนรูปแบบและชนิดกีฬาเหมือนเดิม จึงแจ้งให้สมาชิกสภาฯทุกท่านทราบค่ะ

นายศุภชัย นาอุดม 1. ในส่วนของโซนนาทรายที่เกิดข้อผิดพลาดจากการที่ผู้ดูแลน้ำไม่ปล่อยน้ำทิ้งตาม

( ผอ.กองช่าง) จุดที่ได้จัดทำขึ้น ทำให้น้ำเกิดตะกอน จะรีบดำเนินการแก้ไขต่อไป และในส่วนของ

 เวลาเปิด-ปิด จะเข้าไปสอบถามดูแลแก้ไขต่อไปครับ

2. ในส่วนของไฟฟ้าส่องสว่างที่จะขอเพิ่ม ต้องขอดูความเหมาะสมก่อนว่าเหมาะสมที่จะทำการติดตั้งหรือไม่ ส่วนการซ่อมแซมจะรีบแก้ไขให้ต่อไปครับ

3. ในส่วนของถนนที่เป็นรอยรถเหยียบที่แจ้งมานั้น จะเข้าไปดูแลและหาแนวทางแก้ไขต่อไปครับ

4. ในส่วนของน้ำประปาโซนนาสิงห์ ตอนนี้ทางท่านปลัด อบต. ปฏิบัติหน้าที่ นายก อบต. ได้ทำหนังสือเพื่อขออนุญาตขุดบาดาลเพื่อแก้ไขปัญหาที่อาจเกิดขึ้นต่อไป และในส่วนอื่นๆของระบบประปา จะรีบแก้ไขเพื่อลดความเดือดร้อนต่อไปครับ

นางสาววันเพ็ญ ฉั่นพัฒนาพงศ์ - ทุกปัญหา ทุกความเดือดร้อนที่ทางสมาชิกได้นำมาแจ้งต่อสภาฯ ทางเราจะรีบ

(ปลัด อบต. ปฏิบัติหน้าที่ แก้ไขให้เร็วที่สุด ขอบคุณค่ะ

นายก อบต.)

นายสุรพล นันทา - ในส่วนของโครงการที่ยังตกค้างจากปีงบประมาณ พ.ศ.2562 ฝากติดตามและ

(เลขานุการสภาฯ) ดูแลงานโครงการต่างๆ ด้วยครับ

ประธาน เมื่อไม่มีสมาชิกท่านใดเสนอเรื่องอื่นๆ เพิ่มเติมอีก ขอปิดประชุมสภาองค์การบริหารส่วนตำบลนาสิงห์ สมัยสามัญ สมัยที่ 1 ครั้งที่ 1 ประจำปี 2563

 ขอให้สมาชิกและเจ้าหน้าที่ทุกท่านจงมีแต่ความสุข ความเจริญ สุขภาพแข็งแรงตลอดไป

**ปิดประชุมเวลา 15.30 น.**

 (ลงชื่อ) ผู้บันทึกรายงานการประชุม

 (นายสุรพล นันทา)

 เลขานุการสภาองค์การบริหารส่วนตำบลนาสิงห์

 -10-

 (ลงชื่อ) ประธานกรรมการตรวจสอบรายงานการประชุม

 ( นางหนูการ จะหลาบหลอง)

 (ลงชื่อ) กรรมการตรวจสอบรายงานการประชุม

 ( นายทองปัก มีศรี )

 (ลงชื่อ) กรรมการและเลขานุการตรวจสอบรายงานการประชุม

 ( นายคำมี ก้อนบุญใส)

⏹การรับรองรายงานการประชุม

 .........................................................................................................................................................................

 .........................................................................................................................................................................

 (ลงชื่อ)

 ( นายบุญฤทธิ์ สายสอน )

 ประธานสภาองค์การบริหารส่วนตำบลนาสิงห์